5 43 



jeg iovrigt kun det, der indenfor Arten fremtræder som noget selvstændigt uden 

 Hensyn til Aarsagerne. 



Af yderligere systematisk Nyt kan jeg fremhæve, at det er lykkedes mig at 

 finde Midler til at erkende C. teniiissimtim i vegetativ Tilstand. Af mere almindelig 

 Interesse er Paavisningen af Parasporernes Udviklingshistorie og deres Uafhængighed 

 af Tetrasporerne ^ 



Ved hver enkelt Art ere dens biologiske Forhold som f. Eks. Fruktifikations- 

 organernes Art og Hyppighed, Livsperioden, Lokaliteten, saavidt del lod sig gøre, 

 bleven nævnt og dens geografiske Omraade indenfor vore Farvande, saalangt vi 

 foreløbig kan bestemme det, blevet antydet. Men dette er ogsaa alt. Man vil saa- 

 ledes ikke i dette Arbejde finde noget om vore Algesamfunds Sammensætning og 

 Ceramium-Arternes Stilling deri; ej heller er jeg i nogen nævneværdig Grad kommen 

 ind paa en Fremstilling af vore enkelte Farvandes Saltholdighed og Ceramium- 

 Arternes Forhold hertil — her holder jeg mig kun til de grovere Træk. Disse to 

 Problemer ville senere blive Genstand for en Undersøgelse fra Dr. Kolderup Rosen- 

 vinges Side. Mit Arbejde danner i saa Henseende kun et Led af Grundlaget til 

 denne Forskers Fremstilling. 



Indenfor den systematiske Litteratur danner J. G. Arardhs forskellige Arbejder, 

 hvoriblandt i Særdeleshed hans senere Afhandling: de typis Ceramiorum diversis 

 og Harveys Phycologia britannica Grundlaget; mindre Betydning har Kötzings 

 Arbejder. Blandt nyere Forskere have bl. a. Foslie, Kjellman og Kylin leveret 

 Bidrag til Slægtens Systematik. Foslies Arbejde over de norske Ceramier er egentlig 

 kun paa Grund af sin Kortfattethed uden særlig Betydning; af de to andre har Kylin 

 ydet det værdifuldeste og det er iøvrigt kun hans Arbejde, som vedrører min Be- 

 handling her. Helt enig med ham er jeg ikke; jeg tror imidlertid at Forskellen 

 mellem hans og mine Opfattelser ikke vil vise sig at være særlig stor. Iøvrigt 

 henviser jeg til den specielle Del. 



Arbejder, som vedrøre andre Forhold ved Ceramium-Slægten, ville, forsaavidt 

 de overhovedet har Betydning for nærværende Afhandling, blive nævnt i den Over- 

 sigt over denne Slægts almindehge Forhold, som indleder den specielle Omtale af 

 de enkelte Arter. 



For at undgaa unødvendig Vidtløftighed henviser jeg kun. hvor jeg mener, at 

 der er særlig Grund til det, til de enkelte Lokaliteter og Indsamlingsnumrene. Det, 

 der har Betydning, er ikke saa meget de enkelte Lokaliteter som de enkelte Om- 

 raader. Efter Overenskomst med Dr. Kolderup Rosenvinge benytter jeg følgende 

 Inddelinger og Betegnelser for vore Farvande. 



Ns. Nordsøen: fra den slesvigske Grænse indtil Hanstholm. 

 Sk. Skagerak: fra Hanstholm til Skagens Gren. 

 Lf. Limfjorden. 



' Smlgn. her Kylin (1907); lian har en Bemærkning om, at Para.sporer og Tetrasporangier kunne 

 forekomme i samme Bælte. 



